
	ЦЕНТАР ЗА РАЗВОЈ ПОЉОПРИВРЕДЕ И СЕЛА
БАЊА ЛУКА                                                
	              
              

	
	
	


Војводе Момчила број: 10-12-16,   тел: 051/433-620,  051/433-631



Број: 1136/2025-O
Датум: 23.10.2025.године


На основу члана 10а.став (1) тачка д) под 1) и  2) и члана 18. став (2) Закона о јавним набавкама  Босне и Херцеговине („Службени гласник БиХ“ број 39/14,59/22,50/24), члана 33.Статута Центра за развој пољопривреде и села Бања Лука и члана 22. Правилника о јавним набавкама Центра број: 82/23 од 26.01.2023.године, Директор Центра доноси:

О Д Л У К У
о покретању поступка  набавке услуга правног посредовања и заступања које су изузете  од примјене одредаба  Закона о јавним набавкама БиХ


1. Овом  одлуком одобрава се покретање поступка  набавке услуге правног посредовања и заступања за потребе Центра за 2025. /2026.годину, а за које се у складу са чланом 10а.став (1) тачка д) под 1) и  2) Закона о јавним набавкама не примјењују одредбе Закона. 

2. Ознака из ЈРЈН за овај предмет набавке је
- 79110000-8,  услуге правнног савјетовања и заступања
Процијењена вриједност за реализацију   набавке из тачке 1. ове Одлуке износи   10.000,00 КМ без ПДВ-а, а у складу са  планираним услугама и извјесним средствима.
Услуге ће се пружати на основу указаних потреба Центра односно у судским поступцима до окончања судских спорова. 

3.  Средства за набавку услуга из тачке 1. ове одлуке ће се финансирати из  буџета Града Бања Лука – Центар за развој пољопривреде и села Бања  Лука за 2025./2026.годину  са   конта 412-700.

4. Сходно тачки 1. ове одлуке, реализација ове одлуке провест ће се достављањем уговора једном или више привредних субјеката који су регистровани за обављање предметне дјелатности, а плаћање услуга вршит ће се по испостављеној фактури за извршење услуга према условима из закљученог уговора.  

5. Ова Одлука ступа на снагу даном доношења а иста ће се објавити  на интернет страници  Центра за развој пољопривреде и села Бања Лука. 





	

О б р а з л о ж е њ е 

Предмет набавке  су правне услуге (савјетовање и заступање) од стране изабраног адвоката у поступцима пред судовима и другим органима управе у БиХ , Републици Српској или другим земљама, што укључује, састав поднесака (тужби, 
противтужби, одговор на тужбу, припремних поднесака, да обавља послове у Земљишно књижном уреду и Одјељењу за катастар, да може улагати сва  редовна  и ванредна правна средства као и поднијети апелацију, да може прибављати сву документацију (изводе, увјерења)   идр. те заступање на рочиштима пред судовима идругим органима,  што укључује и увиђај на терену, извођење доказа вјештачењем идр., а све према процјенама  тока поступка исказаним потребама  које изабрани  адвокат  пружа, а у најбољем интересу уговорног органа.   

При доношењу ове одлуке директор се посебно руководио чињеницом да је  предметна услуга у складу са чланом 10а.став (1) тачка д) под 1) и  2) , а у смислу одредбе члана 18. став 2) Закона о јавним набавкама  Босне и Херцеговине 
(„Службени гласник БиХ“ број 39/14,59/22,50/24) изузета од примјене закона, да се закон не примјењује на уговоре о јавној набавци правних услуга , те с обзиром да су се испунили услови којим су прописана изузећа  испуњене претпоставке за доношење  предметне  Одлуке. 

Процијењена вриједност набавке је реална и  обезбијеђена су финансијска средства за реализацију набавке. 

С обзиром да су испуњене претпоставке  за реализацију набавке, сходно Закону и општим актима уговорног органа, донесена је одлука као у диспозитиву.





                                                                                          ДИРЕКТОР
                                                                                        Драшко Илић, дипл.екон. 
                                                                                        ______________________                     

